Diari Oficial de la Generalitat Valenciana


Sumari del DOGV 5660, del 14-12-2007 (2007/14175)

Informació pública de la proposta de declaració de caducitat i inici de nou expedient d'ocupació directa de terrenys dotacionals PID ampliació cementeri.
---------------------------------------------------------------------------------------------------------------------------------------------------------

### Dades del document

Número de DOGV
:   5660

Data del DOGV
:   14-12-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/14043


Data del document
:   09-11-2007

Organisme emissor
:   Ajuntament de Benijofar

Tipus de document
:   Informació Pública

Descriptors 

:   * Benijófar
    * pla d'urbanisme
    * administració local

Informació pública de la proposta de declaració de caducitat i inici de nou expedient d'ocupació directa de terrenys dotacionals PID ampliació cementeri. [2007/14509]  
Daniel Padilla Villa, alcalde president de l'Ajuntament de Benijófar, fa saber:  
Que el Ple d'este ajuntament, en data 6 de setembre de 2007, ha acordat:  
Proposta de declaració de caducitat i inici de nou expedient d'ocupació directa de terrenys dotacionals PID ampliació cementeri.  
Primer  
Declarar la caducitat de l'expedient d'ocupació directa de terrenys dotacionals PID ampliació cementeri, iniciat per acord del Ple de data 16 de novembre de 2005, i l'arxiu de les actuacions.  
Segon  
Iniciar nou expedient d'ocupació directa dels terrenys de propietat privada, previstos en el PGOU de Benijófar com a dotacionals, i adscrits al sector 5, i considerar implícita la declaració d'utilitat pública i necessitat d'ocupació dels immobles la relació concreta i individualitzada dels quals s'aprova i descriu:   
«Informe redactat pels serveis tècnics municipals de Benijófar en relació a l'ocupació directa de terrenys dotacionals PID ampliació del cementeri integrats en el sector S-5 del PGOU de Benijófar.  
Antecedents:  
D'acord amb la proposta de declaració de caducitat i inici de nou expedient d'ocupació directa de terrenys dotacionals PID previst per a l'ampliació del cementeri i integrats en el sector S-5 del PGOU de Benijófar.  
La superfície total dels terrenys afectats per l'ampliació del cementeri és de 7.162 m² a un costat de la carretera i de 15.032 m² a l'altre costat de la carretera, constituint un total de 22.194 m².  
Les parcel·les cadastrals integrades en l'ampliació del cementeri són les parcel·les 4, 5, 7 i 8 del polígon 3 del cadastre de rústica.  
La llista de propietaris de les finques afectades són els següents:  
- Polígon 3, parcel·la 4, que es correspon amb la finca registral núm. 326. Propietari: Febisma del Gallego, SL.  
- Polígon 3, parcel·la 5, que es correspon amb la finca registral núm. 328. Propietari: Febisma del Gallego, SL.  
- Polígon 3, parcel·la 7, que es correspon amb la finca registral núm. 700. Propietari: Fca. Ortuño Hernández.  
- Polígon 3, parcel·la 8, que es correspon amb la finca registral núm. 702. Propietari: El Dorado de Europa, SL.  
Les superfícies totals de les parcel·les segons les notes registrals són:  
Polígon 3, parcel·la 4: 25.861 m²  
Polígon 3, parcel·la 5: 14.583,41 m²  
Polígon 3, parcel·la 7: 22.139 m²  
Polígon 3, parcel·la 8: 18.704,87 m²  
Les superfícies netes d'ocupació de l'ampliació del cementeri sobre cada una de les parcel·les són:  
Polígon 3, parcel·la 4: 5.405,44 m².  
Polígon 3, parcel·la 5: 7.162,49 m².  
Polígon 3, parcel·la 7: 4.622,15 m².   
Polígon 3, parcel·la 8: 4.821,09 m².  
Paràmetres urbanístics a aplicar:  
Els paràmetres tipològics bàsics de l'edificació que apareixen en la fitxa de planejament i gestió del PGOU del sector S-5 són:  
Ús global: residencial.  
Tipologia d'edificació: edificació aïllada i adossada.  
Nombre màxim de plantes: tres (3).  
Coeficient d'edificabilitat màxima: 0,6 m²t/m²s.  
És tot del que he d'informar, Benijófar, 27 d'agost de 2007.  
El tècnic municipal: Jesús J. Frasquet Arias. Firmat i rubricat.»   
Tercer  
Seguir l'ocupació individualment per a cada finca i obrir informació pública durant un termini de 30 dies al tauler d'anuncis de l'Ajuntament, Butlletí Oficial de la Província i Diari Oficial de la Comunitat Valenciana, amb notificació personal als interessats perquè els titulars dels drets afectats per l'ocupació puguen aportar tots els documents i formular totes les al·legacions que estimen pertinents.  
Quart  
Notificar al registre de la propietat i sol·licitar d'este certificat de domini i càrregues de les finques afectades i la pràctica de l'assentament d'iniciació de l'expedient d'ocupació directa.  
Cinqué  
Finalitzat el termini d'audiència als interessats, es resoldran les al·legacions que s'hagen presentat i s'aprovarà definitivament la corresponent relació; s'alçarà posteriorment acta d'ocupació i es farà constar el lloc i la data, les característiques dels terrenys i la descripció i càrregues d'estos, la identificació dels propietaris, l'aprofitament que els corresponga i la unitat en què hagen d'integrar-se.  
Sisé  
Autoritzar l'alcalde president per a la firma de tots els documents que siguen necessaris amb vista a la continuació de l'expedient i execució del present acord, així com la informació pública d'este que siga procedent.  
Benijófar, 9 de novembre de 2007.- L'alcalde president: Daniel Padilla Villa.